**ЗАПИТВАНЕ ЗА ОФЕРТА**

**за участие в пазарни консултации по реда на член 44, ал.1 от ЗОП с предмет:**

**„Изграждане на подземна тръбна мрежа за широколентов интернет в обхвата на общински пътища на територята на община Долна Митрополия“**

Изх. № 8043от 10.11.2017 г.

От:

Община Долна Митрополия

Адрес: ул. Св.Св. Кирил и Методий № 39, България 5855, Долна Митрополия, Тел.: 064 680704, E-mail: obshtina@dolnamitropolia.bg, Факс: 064 680704

До:

Всички заинтересовани лица

Уважаеми дами и господа,

Община Долна Митрополия отправя покана за участие в пазарни консултации с цел набиране на оферти за инвестиции в изграждане на защитни тръби и защитени шахти, положени в подземна инфраструктура на общински пътища част от проектно предложение на общината за подобряване на общинската пътна инфраструктура на основание член 44,ал.1 от ЗОП и член 29, ал.16 от наредба № 12 от 25 юли 2016 г. за прилагане на подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.

Съгласно Наредба № 12 - Глава втора „Условия за предоставяне на финансова помощ“, Раздел V „Допустими разходи“, чл. 29, ал. 15 „За кандидати, които са възложители по чл. 5 и 6 от Закона за обществените поръчки, когато заявеният за финансиране разход по ал. 1 не е включен в списъка по ал. 8 към датата на подаване на заявлението за подпомагане, обосноваността на разходите се преценява чрез представяне на най-малко три съпоставими независими[[1]](#footnote-1) оферти в оригинал, по които оферентите трябва да отговарят на изискванията на ал. 11.“ и ал. 16 „Кандидатите събират офертите по ал. 15 чрез прилагане на принципа на пазарни консултации съгласно Закона за обществени поръчки“.

Община Долна Митрополия е представила проектно предложение по подточка 1.2. от заповед РД 09-552 от 02.08.2016 г. на Министъра на земеделието и храните за инвестиции в реконструкция и/или рехабилитация на съществуващи общински пътища, и съоръженията и принадлежностите към тях. Инвестиционните проекти включват изграждане на подземна тръбна мрежа за широколентов интернет, които не са част от утвърдения от ДФЗ . Списък с активите, дейностите и услугите, за които са определени референтни разходи предмет на кандидатстване по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“/

В тази връзка бихме искали да ни представите оферта за извършване на строително монтажни дейности за дейностите подробно посочени в приложените количествени сметки и техническа спецификация.

Минималното съдържание на Вашата оферта е както следва: наименование на оферента, срок на валидност на офертата, дата на издаване на офертата, подпис и печат на офертата, техническо предложение, ценово предложение в левове с посочен ДДС.

Към ценовото предложение се прилагат остойностени количествените сметки за извършване на строително монтажни дейности, които са предвидени. За Ваше улеснение прилагаме образец на количествно-стойностните сметки по обекти Приложение №3а към ценова оферта.

Моля, офертата да съдържа цялата необходима информация, за да бъде оценена и да бъде изготвена на официална бланка на представляваната от Вас фирма, подписана, подпечатана, и да ни бъде изпратена по пощата с обратна разписка на горепосочения адрес за кореспонденция, доставена лично или изпратена на електронен адрес: obshtina@dolnamitropolia.bg в срок не по-късно от 17:00 часа на 17.11.2017 г.

Моля оферентите, когато са местни лица, да са вписани в търговския регистър, а оферентите - чуждестранни лица, следва да представят документ за правосубектност съгласно националното им законодателство. Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи и/или отделни видове строителни и монтажни работи от съответната категория[[2]](#footnote-2) съгласно изискванията на чл. 3, ал. 2 от Закона за Камарата на строителите, поради факта, че това е задължително условие към предлаганите от нас доставчици при приемане и оценяване на проектите, финансирани от ПРСР 2014 — 2020 г.

Приложения:

1. Техническа спецификация;

2. Образец на Техническо предложение

3. Образец на Ценово предложение и Количествено-стойностни сметка;

С уважение:

Поля Цоновска

Кмет на община Долна Митрополия

**ПРИЛОЖЕНИЕ №1 ТЕХНИЧЕСКА СПЕЦИФИКАЦИЯ**

**ТЕХНИЧЕСКА СПЕЦИФИКАЦИЯ С ПОСОЧЕНИ МИНИМАЛНИ ПАРАМЕТРИ И ПОДРОБНО ОПИСАНИЕ НА АКТИВА: ИЗГРАЖДАНЕ НА ПОДЗЕМНА ТРЪБНА МРЕЖА ЗА ШИРОКОЛЕНТОВ ИНТЕРНЕТ В ОБХВАТА НА ОБЩИНСКИ ПЪТИЩА** **НА ТЕРИТОРЯТА НА ОБЩИНА ДОЛНА МИТРОПОЛИЯ**

ПРОЕКТ: РЕКОНСТРУКЦИЯ НА ОБЩИНСКИ ПЪТИЩА № PVN 1045 С. ГОРНА – ДОЛНА /III – 118/ ДОЛНА МИТРОПОЛИЯ – ГОРНА МИТРОПОЛИЯ /PVN 1047/ И PVN 2043 /III – 118 ПОДЕМ – ДОЛНА МИТРОПОЛИЯ/ПОБЕДА – ТРЪСТЕНИК/ III – 3004/ НА ТЕРИТОРИЯТА НА ОБЩИНА ДОЛНА МИТРОПОЛИЯ

Съгласно задание за проектиране и изготвените инвестиционни проекти по цялата дължина на проектираните участъци се предвиждат 2 бр. свободни тръби HDPE ф40 за бъдещо изтегляне на оптичен кабел. Тръбите ще бъдат положени в изкоп отдясно на пътните отсечки по растящия километър.

***Изкопни работи***

Пресичанията на различните подземни съоръжения ще се извършват чрез ръчно прокопаване. Също ръчно ще се прокопава и при опасно сближаване с други кабели.

Останалите изкопни работи могат да се извършват механизиран, чрез багер с кофа, каналокопач и др., съобразени с широчината на изкопа и конкретната ситуация. При механизираните изкопни работи да се работи с повишено внимание за избягване на аварии с неотразени подземни съоръжения или разминаването им в конкретната ситуация с отразеното в проекта.

Дъното на изкопа трябва да се подравни, да се отстранят едрите камъни и да се насипе 10см. пресята пръст.

***Полагане на защитни тръби***

Преди да започне полагането дъното на изкопа се почиства, като се подравнява с пресята пръст, или пясък. Тръбите са HDPE с диаметър ф40 мм. HDPE тръбите се доставят навити на рула или кабелни барабани. Тръбите се полагат възможно най-прави, като се избягват усуквания и резки вертикални или хоризонтални огъвания. Краищата на тръбите се запечатват с тапи тип „свободна тръба“ преди полагането им с цел предотвратяването на проникване на земна маса или други замърсители в тях. Свързването на тръбите става след перпендикулярно срязване и нахлузване на пластмасова съединителна муфа.

HDPE тръбите трябва да отговарят на следните технически изисквания:

- HDPE тръби с PN 10 bar и ф40мм по DIN 8074/75

- Изработени от полиетилен с висока плътност PE 80-MRS 8

- Външен диаметър 40±0,4 мм с точност до 1 мм

- Дебелина на стената 3,7±0,4 мм с точност от 0,05 мм

- Гладка външна повърхност

- Оребрена вътрешна повърхност с височина на ребрата h=0.15÷0.30 мм

HDPE тръбите ще се муфират с пластмасови съединители, състоящи се от тяло, в което влизат двата края на съединяваните тръби и към което се завиват две черупки. Уплътняването се извършва с помощта на гумени пръстени. Отрязването на HDPE тръбите и подготовката за свързването им да става с комплект специализирани инструменти.

Обратното засипване се прави веднага след полагане на тръбите до дълбочина 0,2÷0,3 метра. Предупредителната сигнална лента с надпис „ВНИМАНИЕ! ОПТИЧЕН СЪОБЩИТЕЛЕН КАБЕЛ!“ с широчина до 200 мм и дебелина 0,2 мм се полага на 0,6÷0,7 м от горния ръб на изкопа. Лентата трябва да е трайно маркирана с черни букви и да не се усуква при полагане. Надписът на лентата е през 1м, с височина на буквите 0,05м.

На всички пресичания на улици ще се положи обсадна стоманена тръба ф108, в която ще бъде изтеглена HDPE тръбата ф40. Краищата на тръбите се запечатват с тапи тип „свободна тръба“ преди полагането им с цел предотвратяването на проникване на земна маса или други замърсители в тях.

***Шахти***

По трасето шахтите служат за предпазване на муфите и кабелните резерви за тях от механични увреждания, влага и др. Размерите им гарантират минимален допустим радиус на огъване на кабела – 150мм. Шахтите се полагат върху основа от пресята пръст или пясък, а рамката с капака трябва да е на нивото на банкета, при пресичане на пътя, или да бъде зарита на 50 под терена когато е в обработваеми земи. Отрязването на тръбите става на 20см от стената на шахтата. Тръбите преминават през технологичните шахти без прекъсване, или съединени с допълнително парче тръба и пластмасови съединители. Укрепването на тръбите и кабела към стените на шахтите става задължително с пластмасови скоби към съществуващи конзоли и (или) с полиетиленови дюбели. Подвеждането на тръбите трябва да се направи така, че да не се кръстосват с други кабели. Всички шахти в проекта са тип ШКС -03 – плътни бетонови тухли с три капака. Резервът на ОК се формира на стената на ШКС-03 около метални конзоли.

***Реперни стълбчета***

Над всички шахти се поставят реперни стълбчета. Реперните стълбчета се ориентират така, че предната им страна да е успоредна на трасето на кабелната електронна съобщителна мрежа и прилежащата й инфраструктура. Реперните стълбчета се боядисват с бяла боя, устойчива на атмосферни влияния. Най-отгоре се поставя червена ивица с височина 0,10 m. Височината на реперните стълбчета е 1,10 m. На всяко реперно стълбче най-отгоре се поставя надпис за вида на съобщителния кабел и разстоянието до кабела или до шахтата в метри. Размерът на буквите е с височина 0,07 m. Всички останали надписи са с височина 0,05 m. Надписите се правят с черна боя на стената, която има най-добра видимост от пътя. На реперно стълбче, което маркира шахти, се изписват видът и номерът на шахтата, а на стената откъм нея се нанася разстоянието в метри до центъра й.

**ЧАСТ БХТПО ЗА КАБЕЛНИ ЛИНИИ**

При всички работи свързани с изкопи от тротоарите, пръстта се изхвърля към страната на платното на улицата, а тротоарната настилка и другите камъни на срещуположната страна на разстояние не по-малко от 0,3м от ръба на изкопа. В началото и края на изкопа се поставят бариери с предупредителни надписи. Ако през време на разкопаването се открият тръби, кабели и други непосочени в работните чертежи водоемни съоръжения (инсталации), работата се спира и се известява ръководителя на земните работи за получаване на съответни указания. Изкопните работи се извършват с голямо внимание и на дълбочина под 0,4м се работи само с лопата.

Когато се налага изкопите да останат открити през нощта задължително се поставят светлинни сигнали (лампи) с червен цвят.

Изкопите на кабелните шахти се ограждат от четирите страни с бариери, или специално пригодени дървени съоръжения. През нощта задължително се поставя светлинен сигнал. При наводняване на шахтите строителните работи се извършват след пълното им отводняване.

Товаренето, превозването, и разтоварването на кабелни барабани става чрез механизация. При ръчно товарене и разтоварване на кабелни барабани трябва да се използват предварително приготвени дървени рампи.

Температурата на загряване се установява от изпълнителя на работата, която в никакъв случай не се допуска кипене на кабелна маса.

Ако по време на строително-монтажните работи завали дъжд придружен с гръмотевици, монтьорите са длъжни да спрат работа незабавно и да се отстранят от трасетата на кабела на разстояние не по-малко от 50 м.

При опасност от срутване (слаба почва и дълбоки изкопи) стените на изкопа се укрепват с дъски и греди.

**ИНСТРУКЦИЯ ЗА БЕЗОПАСНА РАБОТА ПРИ ДЕМОНТАЖ, МОНТАЖ, ЕКСПЛОАТАЦИЯ И РЕМОНТ НА КАБЕЛНИ МРЕЖИ**

Настоящата инструкция е съставена, съгласно Наредбата за осигуряване на безопасни и хигиенни условия на труда.

1.Демонтажни и строително-монтажни работи.

При изпълнение на демонтажни и строително-монтажни работи на кабелни мрежи трябва да се спазват указанията, дадени във “Временните правила и норми по ТБ при строително-монтажните работи” и “Правилник по безопасност на труда при експлоатация на въздушни и кабелни линии и мрежи”.

Задължително е заземяването на проводниците с преносими заземители при тяхната регулация.

В зависимост от конкретните условия ръководният персонал трябва да предвижда в отделните инструкции възможните допълнителни мероприятия за повишаване на безопасността при извършване на работите по кабелни мрежи.

**ОПАЗВАНЕ И ВЪЗПРОИЗВОДСТВО НА ОКОЛНАТА СРЕДА**

Настоящата обяснителна записка се разработва на основание “Закон за опазване на околната среда” от 2002 г. и всичките му изменения до момента.

За да се подобри икономическата, социална и екологическа ефективност на обекта, при проектирането, строителството и експлоатацията му, са спазени изискванията за рационално използване на земята, по-добра организация на строителството, ограничаване вредното влияние на електромагнитните полета и минимално увреждане на ландшафта.

При експлоатация на кабелни мрежи отпадъчни продукти няма. При евентуална авария, подмяната на проводници, кабели и съоръжения се извършва своевременно, като демонтираните материали се извозват на подходящо място.

Всички данни по технологичната част са посочени в предните глави, като всички габаритни отстояния, съгласно Наредба № 3 и действащите нормативи са спазени.

**ОБРАЗЕЦ № 2** **ТЕХНИЧЕСКО** **ПРЕДЛОЖЕНИЕ**

**ДО**

**КМЕТА**

**НА ОБЩИНА ДОЛНА МИТРОПОЛИЯ**

**ТЕХНИЧЕСКО ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКА С ПРЕДМЕТ:**

**„Изграждане на подземна тръбна мрежа за широколентов интернет в обхвата на общински пътища на територята на община Долна Митрополия“**

|  |  |
| --- | --- |
| Име на оферента: |  |
| Седалище по регистрация: |  |
| Булстат номер: |  |
| Точен адрес за кореспонденция: | (държава, град, пощенски код, улица, №) |
| Телефонен номер: |  |
| Факс номер: |  |
| Лице за връзка: |  |
| Е-mail: |  |

Уважаеми Дами и Господа,

С настоящето ви предоставяме нашата индикативна оферта за изпълнение на поръчка с предмет „Изграждане на подземна тръбна мрежа за широколентов интернет в обхвата на общински пътища на територията на община Долна Митрополия“ във връзка с обявената от Вас пазарна консултация.

След като се запознахме с техническата спецификация потвърждаваме, че сме в състояние да изпълним дейностите в обхвата на пазарната консултация в обхвата и съгласно изискванията на Възложителя.

Известно ми е, че настоящата оферта е индикативна и че Възложителят ще предприеме действия, с които да гарантира, че лицата, участвали в настоящите пазарните консултации, нямат предимство пред останалите кандидати или участници в последващо възлагане на обществената поръчка. Тези действия включват публикуване на профила на купувача на цялата информация, разменена по повод подготовката за възлагане на обществена поръчка, включително получения от възложителя резултат, а ако това е невъзможно - посочване чрез профила на купувача на мястото, от което тази информация може да бъде получена.

Информиран съм, че съгласно член 44, ал. 5 от ЗОП, в случай че с извършването на действия по член 44, ал. 3 и/или 4 от ЗОП Възложителят не може да се осигури спазване на принципа за равнопоставеност, в качеството ми на оферент, участвал в настоящите пазарните консултации, ще бъда отстранява от процедурата за възлагане на обществена поръчка, ако не мога да докажа, че участието ми не води до нарушаване на този принцип.

Срокът на валидност на настоящата оферта е ….(словом) календарни дни, считано от датата на подаване.

|  |  |
| --- | --- |
| Наименование на участника | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Дата | \_\_\_\_\_\_\_\_/ \_\_\_\_\_\_\_\_\_ / \_\_\_\_\_\_ |
| Представляващ (име и фамилия) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Подпис(и печат) [[3]](#footnote-3) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Упълномощено лице (в случай, че е приложимо) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Име и фамилия | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**ОБРАЗЕЦ № 3 ЦЕНОВО ПРЕДЛОЖЕНИЕ**

**ЦЕНОВО ПРЕДЛОЖЕНИЕ**

|  |  |
| --- | --- |
| Име на Участника: |  |
| Седалище по регистрация: |  |
| Булстат номер: |  |
| Точен адрес за кореспонденция: | (държава, град, пощенски код, улица, №) |
| Телефонен номер: |  |
| Факс номер: |  |
| Лице за връзка: |  |
| Е-mail: |  |

Уважаеми Дами и Господа,

С настоящето ви предоставяме нашата индикативна оферта за изпълнение на поръчка с предмет „Изграждане на подземна тръбна мрежа за широколентов интернет в обхвата на общински пътища на територията на община Долна Митрополия“ във връзка с обявената от Вас пазарна консултация.

Предлагаме цена за изпълнение на дейностите в обхвата на пазарната консултация в размер на …..(словом….) без ДДС или ……….(цифром……) с ДДС. Стойността е формирана съгласно приложените към настоящето ценово предложение Количествено-стойностни сметки, неразделна част от настоящата оферта.

Декларирам, че посочените от мен стойност за отделните видове дейности са крайни и включват всички присъщи за изпълнението разходи, съобразно описания в техническата спецификация обхват. Посочените цени включват всички разходи за точното и качествено изпълнение на строителните работи в съответствие с нормите и стандартите действащи в Република България. Цените са посочени в български лева.

Срокът на валидност на настоящата оферта е ….(словом) календарни дни, считано от датата на подаване.

**Приложение: Количествено-стойностни сметки съгласно образеца Приложение №3а “Количествени сметки към пазарно проучване "Изграждане на подземна тръбна мрежа за широколентов интернет в обхвата на общински пътища на територията на община Долна Митрополия"**

|  |  |
| --- | --- |
| Наименование на участника | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Дата | \_\_\_\_\_\_\_\_/ \_\_\_\_\_\_\_\_\_ / \_\_\_\_\_\_ |
| Представляващ (име и фамилия) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Подпис(и печат) [[4]](#footnote-4) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Упълномощено лице (в случай, че е приложимо) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Име и фамилия | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. „Независими оферти“ са оферти, подадени от лица, които не се намират в следната свързаност помежду си или спрямо кандидата:

   а) едното участва в управлението на дружеството на другото;

   б) съдружници;

   в) съвместно контролират пряко трето лице;

   г) участват пряко в управлението или капитала на друго лице, поради което между тях могат да се уговарят условия, различни от обичайните;

   д) едното лице притежава повече от половината от броя на гласовете в общото събрание на другото лице;

   е) лицата, чиято дейност се контролира пряко или косвено от трето лице – физическо или юридическо;

   ж) лицата, едното от които е търговски представител на другото. [↑](#footnote-ref-1)
2. Обектът попада в четвърта категория, ал. 1, т.4, буква „ж“ от ЗУТ: „електронни съобщителни мрежи и съоръжения, изграждани в урбанизирани територии с високо и средно застрояване”. [↑](#footnote-ref-2)
3. Документът се подписва от законния представител на оферента или от надлежно упълномощено лице. Печатът се полага в случай, че е приложимо. [↑](#footnote-ref-3)
4. Документът се подписва от законния представител на оферента или от надлежно упълномощено лице. Печатът се полага в случай, че е приложимо. [↑](#footnote-ref-4)